Polar Interesseorganisasjon

Polar Interesseorganisasjon (Polar) er en ungdomsorganisasjon med fokus på kreativ databruk. Organisasjonen stammer fra datatreffet Player's Party, PolarBears og Datarussen'2000. Organisasjonen har sete i Vestfold og er arrangør for datatreffet PolarParty. Organisasjonen har rundt 1000 medlemmer. Polar er også knyttet til Hyperion, paraplyorganisasjon for datatreff, rollespill, brettspill, mediainteressen og mye mer. Målet til organisasjonen er å spre kunnskap og engasjere flest mulig av ungdommen i fylket (og ellers i landet).

 Historikk 
I 1997 arrangerte en gruppe ungdommer datatreffene Player's Party'97 og Player's Party'97 The Aftershock. Noen av de sentrale bak disse gikk videre til å gå på skole i Tønsberg, og slo sammen arrangørgruppen med gruppen PolarBears og en skoleklasse, med navnet Datarussen'2000 i oktober 1998. Det første arrangementet i felles regi var Polar Party'98, og det skulle følge 7 andre datatreff i samme lokaler i Tønsberg.

Etter mai 2000 var det derimot veldig stille på arrangørfronten, til tross for flere opplivningsforsøk. Grunnene til at dette ikke var så stor suksess var i hovedsak problemer med de aktuelle lokalene.

I 2002 ble det blåst frisk luft inn i arrangørgjengen da flere personer tok til, og Polar Party 9: isbjørnen våkner ble arrangert i Stokkehallen, Stokke kommune. 

I 2003 ble Polar Interesseorganisasjon formelt stiftet og registrert i Enhetsregisteret. Polar ble medlem av Hyperion samme år, og deltok på Stiftelsestinget til Hyperion.

I 2015 ble Polar Party flyttet til Slagenhallen i Tønsberg.

 Polar Party 
Polar Party er et dataparty som arrangeres i høstferien i Vestfold. Polar Party er Vestfolds største og eldste gjenlevende dataparty. 

Polar Party har blitt arrangert opp til flere ganger i året siden 1997. I 1997 ble det arrangert to parties, begge i Sandefjord. Fra 1998 til 2000 ble det arrangert 8 parties, alle i Tønsberg. Deretter ble arrangementet flyttet til Stokkehallen i Stokke, hvor det ble arrangert årlig frem til 2014. Året etter ble Slagenhallen i Tønsberg tatt i bruk som nytt lokale og det har vært arrangert her siden.

Polar Party blir arrangert av den frivillige og demokratiske ungdomsorganisasjonen Polar Interesseorganisasjon.

For å få partyet til å gå rundt sysselsettes rundt 100 frivillige personer, herav rundt 15 arrangører. Salen fylles med flere hundre LAN-deltagere og besøkende.

Som dataparty skiller Polar Party seg fra andre dataarrangementer i at det tilbys et mye større spekter av underholdning. Polar Party har et arkadeområde for avslapping og gaming for besøkende, en scene hvor det holdes både konserter, konkurranser og annen underholdning, casting- og livestudio, auditorium med forelesninger og en kantine med godt utvalg av egenprodusert mat.

ÅrNavnTemaLokasjon1997Player's Party'97Tønsberg1997Plater's Party'97The AftershockTønsberg1998Polar Party'98 -Tønsberg2002Polar Party 9Isbjørnen våknerStokke2004     Polar Party 12         Der griser flyrStokke2004Polar Party 13Packman gone PSYCHO          Stokke2005mini Polar 1 -Stokke2005Polar Party 14Polar ninjasStokke2006Polar Party 15 -Stokke2007Polar Party 16The invasion begins!Stokke2008Polar Party 17Varulvane kjem!Stokke2009mini Polar 4 -Oslo2009Polar Party 18Tjuvraddar!Stokke2010Polar Party 19First contactStokke2011Polar Party 20Nå i 2D!Stokke2012Polar Party 21Arrgh! Meir blod!Stokke2013Polar Party 22Der polene møtesStokke2014Polar Party 23Lost in timeStokke2015Polar Party 24The next generationTønsberg2016Polar Party 25GET CYBERPUNKE'DTønsberg2017Polar Party 26Levelling up!Tønsberg2018Polar Party 27Adrenaline InsideTønsberg2019Polar Party 28The New World OrderTønsberg2020Polar Party 28½Antivirus AktivertTønsberg2021Polar Party 29ENIGMATønsberg2022Polar Party 30Challenge AcceptedTønsberg2023Polar Party 31Heilt Sirkus!Tønsberg2024Polar Party 32Kunstig IdiotiTønsberg2025Polar Party 33TBATBA

 Se også 
 Liste over store norske datatreff

 Eksterne lenker 


Kategori:Arrangører av datatreff
Kategori:Norske ungdomsorganisasjoner
Kategori:Datatreff